
BENDROJI DALIS

1. Dujinį katilą prižiūrinčiam darbuotojui (toliau - meistras), nesilaikančiam šios instrukcijos reikalavimų, taikoma Lietuvos Respublikos įstatymų nustatyta drausminė, materialinė, administracinė ir baudžiamoji atsakomybė, atsižvelgiant į pažeidimo pobūdį ir padarinius. 
2. Dirbti meistru gali ne jaunesnis kaip 18 metų darbuotojas, atestuotas saugos darbe klausimais, išlaikęs kvalifikacinius egzaminus, įgijęs reikiamų žinių ir įgūdžių dujų ūkiui prižiūrėti, nustatytąja tvarka pasitikrinęs sveikatą, išklausęs įvadinį saugos ir sveikatos instruktažą ir instruktažą darbo vietoje. 
3. Meistras privalo: 
3.1. savavališkai neišjungti, nekeisti ir nešalinti darbo priemonėse, įrenginiuose, pastatuose įrengtų darbuotojų saugos ir sveikatos apsaugos įtaisų, juos tinkamai naudoti ir apie gedimus pranešti tiesioginiam vadovui;
3.2. tinkamai naudoti kolektyvinės ir asmeninės apsaugos priemones;
3.3. darbo priemones naudoti pagal jų dokumentuose (pasuose), šioje instrukcijoje nurodytus reikalavimus; naudoti tik techniškai tvarkingus, kibirkščių neskeliančius įrankius;
3.4. nedelsdamas pranešti tiesioginiam vadovui apie tai, kas jo įsitikinimu, gali kelti pavojų darbuotojų saugai ir sveikatai, taip pat apie darbuotojų saugos ir sveikatos reikalavimų pažeidimus, kurių pats pašalinti negali arba neprivalo; 
3.5. bendradarbiauti su įmonės darbuotojų atstovais, įmonės darbuotojų saugos ir sveikatos tarnyba, darbdaviu įgyvendinant darbuotojų saugos ir sveikatos reikalavimus ir priemones; 
3.6. pagal galimybes bei turimas žinias imtis priemonių traumų, ūmių apsinuodijimų, avarijų priežastims pašalinti, apie tai nedelsdamas pranešti tiesioginiam vadovui; 
3.7. nustatytąja tvarka pasitikrinti sveikatą;
3.8. pranešti tiesioginiam vadovui apie darbo metu gautas traumas, kitus su darbu susijusius sveikatos sutrikimus; 
3.9. laikytis įmonės vidaus darbo tvarkos taisyklių, darbe nevartoti alkoholinių gėrimų bei narkotinių medžiagų, rūkyti tik tam skirtose vietose;
3.10. laikytis asmens higienos reikalavimų, prižiūrėti, kad švarūs būtų darbo drabužiai bei apavas, rankas plauti tik tam skirtomis priemonėmis.
4. Meistras turi teisę: 
4.1. reikalauti, kad darbdavys sudarytų saugias ir sveikas darbo sąlygas, įrengtų kolektyvinės apsaugos priemones, aprūpintų asmeninėmis apsaugos priemonėmis; 
4.2. sužinoti apie darbo aplinkoje esančius sveikatai pavojingus ir kenksmingus veiksnius; 
4.3. susipažinti su sveikatos tikrinimų rezultatais. Jeigu su jais nesutinka, sveikatą pasitikrinti pakartotinai; 
4.4. tartis su darbdaviu dėl darbo sąlygų gerinimo;
4.5. atsisakyti dirbti, kai kyla pavojus sveikatai ir gyvybei; 
4.6. įstatymų nustatyta tvarka reikalauti, kad būtų atlyginta žala, padaryta sveikatai dėl nesaugių darbo sąlygų; 
4.7. iškilus klausimams dėl saugos ir sveikatos, kreiptis įmonės darbuotojų atstovą, darbdavį, Valstybinę darbo inspekciją ar kitą valstybės instituciją. 
5. Meistras, nukentėjęs nelaimingo atsitikimo metu, turi nedelsdamas kreiptis į artimiausią gydymo įstaigą, pranešti tiesioginiam vadovui. Asmuo, matęs nelaimingą atsitikimą arba apie jį sužinojęs, turi nedelsdamas suteikti nukentėjusiajam pirmąją medicininę pagalbą ir pranešti vadovui. Jeigu reikia, iškviesti greitąją medicininę pagalbą. Darbo vietą ir įrenginių būklę, iki bus pradėtas tikri nelaimingas atsitikimas, reikia išlaikyti tokią, kokia buvo nelaimingo atsitikimo metu. Jei tai kelia pavojų aplinkinių žmonių gyvybei ar sveikatai, gali būti daromi būtiniausi pakeitimai įforminus atskiru aktu.
6. Meistras turi teisę atsisakyti dirbti, darbai taip pat turi būti sustabdyti, jeigu tiesioginis vadovas nesiima reikiamų priemonių pašalinti darbuotojų saugos ir sveikatos reikalavimų pažeidimus ir apsaugoti nuo galimo pavojaus saugai ir sveikatai šiais atvejais, kai:
6.1. darbuotojas neapmokytas saugiai dirbti;
6.2. sugedus darbo priemonei ar susidarius avarinei situacijai tęsiamas darbas;
6.3. dirbama pažeidžiant nustatytus technologinius reglamentus;
6.4. dirbama neįrengus kolektyvinės apsaugos priemonių arba darbuotojas neaprūpintas asmeninėmis apsaugos priemonėmis;
6.5. darbo aplinka kenksminga ar pavojinga sveikatai ar gyvybei.
7. Meistras apie pastebėtus trūkumus informuoja tiesioginį vadovą. Jei priimamas sprendimas sustabdyti darbą, darbuotojas, kurio saugai ir sveikatai gresia pavojus, turi teisę nutraukti darbą, palikti darbo vietą ar patalpą. 
8. Asmens higienos reikalavimai:
8.1. darbo vietoje nelaikyti ir nevalgyti maisto produktų;
8.2. draudžiama eiti į visuomeninio maitinimo įstaigas apsirengus darbo drabužiais;
8.3. nelaikyti kartu asmeninių ir darbo drabužių;
8.4. po darbo ir prieš pertraukas švariai nusiplauti su muilu rankas;
8.5. pakilus darbuotojo kūno temperatūrai ar kitaip sunegalavus, pranešti vadovui ir kreiptis į gydymo įstaigą.
9. Meistras privalo:
9.1. vykdyti darbo tvarkos taisyklių reikalavimus;
9.2. vykdyti vadovo nurodymus;
9.3. dirbti tik tuos darbus, pagal kuriuos yra instruktuotas.
10. Privaloma naudotis tik tvarkingais kištukiniais lizdais, kištukais, jungikliais bei kita elektros instaliacijos įranga. Pastebėjus įrenginių ar instrumentų gedimą, esant netvarkingoms asmeninėms apsaugos priemonėms, darbus nutraukti ir nedelsiant pranešti vadovui.
11. Naudojami prietaisai, instrumentai bei įrenginiai turi būti tvarkingi, laikomi tam skirtoje vietoje.
12. Priešgaisrinės saugos reikalavimai:
12.1. vengti veiksmų, sudarančių sąlygas kilti gaisrui;
12.2. rūkyti tik tam skirtose, ženklais pažymėtose ir tinkamai įrengtose vietose, kuriose yra indas nuorūkoms dėti bei gesinimo priemonės;
12.3. žinoti ir išmanyti pirmines gaisro gesinimo priemones, jų veikimo principus, panaudojimo galimybes, savo veiksmus kilus gaisrui.
13. Eksploatuojant elektrinius prietaisus draudžiama:
13.1. į vieną kištukinį elektros lizdą jungti kelis didelio galingumo prietaisus;
13.2. palikti veikiančius įrenginius be priežiūros;
13.3. patalpoms šildyti naudoti savos gamybos šildymo prietaisus.
14. Elektriniai kilnojami įrankiai ir prietaisai privalo atitikti šiuos pagrindinius reikalavimus:
14.1. greitai įsijungti ir išsijungti;
14.2. srovę nešančios dalys turi būti apsaugotos nuo galimo prisilietimo;
14.3. laidai turi būti vientisi, jų izoliacija be akivaizdžių pažeidimų, įtrūkimų ir t.t.
15. Meistras  turi žinoti:
15.1. darbo vietos planą;
15.2. specialiųjų tarnybų ir atsakingų asmenų telefonų numerius;
15.3. įmonės darbo ir poilsio tvarką.
16. Draudžiama darbo drabužius susegti smeigtukais, adatomis, kišenėse laikyti pašalinius daiktus, naudoti darbo drabužius ne pagal paskirtį.

17. Profesinės rizikos veiksniai meistro darbo vietoje: 
17.1. netvarkinga darbo vieta (duobėtos, slidžios grindys); 
17.2. netvarkingi įrankiai, veikiantys įrenginiai;
17.3. netvarkingos kolektyvinės ir asmeninės apsaugos priemonės;
17.4. troškinamosios dujos;
17.5. sprogus dujų ir oro mišinys;
17.6. kritimas iš aukščio;
17.7. nepalankios meteorologinės sąlygos;
17.8. elektros srovė. 
18. Darbdavys, įvertinęs rizikos veiksnius ir vadovaudamasis nustatytomis normomis privalo nemokamai aprūpinti darbuotoją asmeninėmis apsaugos priemonėmis, rekomenduojamos asmeninės apsaugos priemonės:
18.1. galvai apsaugoti;
18.2. veidui ir akims apsaugoti;
18.3. kvėpavimo takams apsaugoti;
18.4. apsaugoti nuo triukšmo;
18.5. plaštakoms ir rankoms apsaugoti;
18.6. kojoms ir pėdoms apsaugoti;
18.7. apsauginiais darbo drabužiais.
19. Kiekviena asmeninė apsaugos priemonė turi:
19.1. apsaugoti nuo galimų kenksmingų, pavojingų veiksnių, esančių darbo aplinkoje, nesukeldama didesnės rizikos darbuotojo sveikatai ir saugai:
19.2. atitikti ergonominius reikalavimus ir esamą darbuotojo sveikatos būklę;
19.3. tikti (būti atitinkamai priderinta) darbuotojui.
20. Darbdavys esant reikalui turi teisę nemokamai išduoti darbuotojui daugiau asmeninių apsaugos priemonių negu numatyta pagal asmeninių apsaugos priemonių sąrašą.
21. Asmeninė apsaugos priemonė yra darbdavio nuosavybė, todėl ją darbuotojas, turi grąžinti išeidamas iš darbo, pereidamas į kitą darbą toje pačioje įmonėje, kur ši priemonė nenumatyta pagal darbo aplinkos rizikingumą. Asmeninė apsaugos priemonė turi būti keičiam, jei ji susidėvi.
22. Meistras privalo:
22.1. dirbti su asmeninėmis apsaugos priemonėmis;
22.2. rūpestingai prižiūrėti ir naudoti pagal paskirtį asmenines apsaugos priemones, laiku pranešti tiesioginiams vadovui apie jų susidėvėjimą, užteršimą, netinkamumą naudoti ir apie tai, kad baigiasi jų naudojimo terminas;
22.3. įstatymų nustatyta tvarka atlyginti nuostolius, jeigu asmeninė apsaugos priemonė dėl darbuotojo kaltės dingo arba buvo sugadinta.
23. Elektrinių įrankių, prietaisų bei kilnojamų šviestuvų saugojimui bei tikrinimui įmonės įsakymu skiriamas specialus asmuo arba meistras, jei turi tinkamą kvalifikaciją. Visi minėti įrankiai, prietaisai bei kilnojami šviestuvai turi turėti inventoriaus numerius. Laikomi jie sausoje pašaliniams asmenims neprieinamoje patalpoje.
24. Asmuo, kuriam pavestas kilnojamųjų elektros įrankių, prietaisų ir kilnojamų šviestuvų 0-01 klasės įrankių saugojimas, išduoda juos pasirašytinai tik asmenims, turintiems ne mažesnę, kaip PK elektrosaugos kvalifikacija.
25. Asmeninės apsaugos priemonės ir jų dėvėjimo (naudojimo) laikas parenkami pagal Darbuotojų aprūpinimo asmeninėmis apsauginėmis priemonėmis nuostatų reikalavimus. 
26. Meistro darbo vietoje bendras triukšmo lygis neturi viršyti 85 dBA, oro užterštumas – higienos normose nurodytų dydžių.

27. Prieš pradėdamas dirbti, meistras privalo: 
27.1. apsivilkti tvarkingais darbo drabužiais; draudžiama dirbti su suplyšusiais, atsilapojusias darbo 
drabužiais.
27.2. iš tiesioginio vadovo gauti darbo užduotį; 
27.3. patikrinti, ar: 
27.3.1. tvarkingi darbo įrankiai, pagalbinės inventorinės priemonės; 
27.3.2. ar įrankiai neskelia kibirkščių;
27.3.3. tvarkinga, pakankamai apšviesta darbo vieta;
27.3.4. tvarkingi prietaisai šulinių, tunelių, kolektorių, patalpų užterštumui dujomis nustatyti;
27.3.5. tvarkingos izoliuojančios ir žarninės dujokaukės, gelbėjimo diržai su virvėmis;
27.3.6. tvarkingi, sandarūs kilnojamieji šviestuvai, kontroliniai manometrai, prietaisai  požeminio dujotiekio elektros potencialui matuoti;
27.3.7. tvarkingas specialiųjų įrankių, atsarginių dalių, medžiagų ir armatūros rinkinys  techninei apžiūrai ir pavojingiems darbams su dujomis atlikti;
27.3.8. tvarkingos pirminės gaisro gesinimo priemonės;
27.4. gauti, jei reikia paskyra-leidimą pavojingiems darbams su dujomis atlikti.
28. Darbuotojas privalo apžiūrėti kilnojamus mechaninius bei elektros įrenginius: patikrinti, ar  nenutrūkę elektros laidai, jungiantys įrenginį su elektros tinklu, ar nepažeista jų izoliacija, ar laidai apsaugoti nuo atsitiktinių mechaninių pažeidimų.
29. Prieš jungiant įrenginius į tinklą, būtina įsitikinti, ar pakankamo ilgio kabelis; jam prailginti  galima naudoti tik tvarkingus pramoninės gamybos prailgintuvus.

30. Meistras, pastebėjęs nesandarius sujungimus dujotiekio sistemoje, pavesti šaltkalviui šalinti gedimus gali tik nutraukęs dujų tiekimą į sistemą ir prapūtęs vamzdyną oru. Dujų analizatoriumi būtina tikrinti darbo vietos dujingumą (reikia prisiminti, kad dujų ir oro mišinys sprogsta, kai ore yra 1,5 %-9,5 % dujų).
31. Šaltkalviui atliekant veikiančių dujotiekių remonto, suvirinimo, pjovimo, ardymo darbus, kai negalima nutraukti dujų tiekimo, meistras privalo užtikrinti, kad juose būtų palaikomas tam tikras slėgis:
31.1. suvirinant ir pjaunant elektra arba dujomis veikiančius dujotiekius:
31.1.1. nuo 4 mbar iki 15 mbar (40 mm v. st. – 150 mm v. st.) – skirstomuosiuose dujotiekiuose;
31.1.2. nuo 1 mbar (10 mm v. st. – 50 mm v. st.) – magistraliniuose dujotiekiuose;
31.2. keičiant dujotiekio šuliniuose esančius uždarymo įtaisus, kompensatorius, izoliuojančiuosius flangus, tarpiklius – nuo 4 mbar iki 15 mbar (40 mm v. st. – 150 mm v. st.);
31.3. keičiant įvadinius čiaupus, sutepant vidaus dujotiekio čiaupus, įrengtus ne didesnio kaip 50 mm skersmens dujotiekiuose – nuo 4 mbar iki 30 mbar (40 mm v. st. – 300 mm v. st.);
31.4. šalinant dujotiekyje susidariusius ledo, naftalino ir kitus kamščius bei naudojant mechaninius įrankius arba tirpiklius – nuo 4 mbar iki 50 mbar (40 mm v. st. – 500 mm v. st.). šalinti vidaus dujotiekio kamščius nenutraukus dujų tiekimo neleidžiama.
32. Skirstomuosiuose dujotiekiuose sumažėjus dujų slėgiui iki 4 mbar arba padidėjus daugiau kaip 15 mbar (40 mm v. st. – 150 mm v. st.), magistraliniuose atitinkamai iki 1 mbar arba daugiau kaip 5 mbar (10 mm v. st. – 50 mm v. st.), suvirinimo ir pjovimo darbai sustabdomi.
33. Pjaunant dujomis arba suvirinant veikiančius dujotiekius, kad nekiltų didelė liepsna, dujų ištekėjimo vietos užtepamos gerai išminkytu moliu.
34. Draudžiama naudoti veržliarakčiais su nudilusiomis briaunomis ir numuštais kraštais, atsukti ir užsukti veržles didesnių matmenų raktu, tarp rakto ir veržlės įdėjus metalines plokšteles, pailginti raktą kitu raktu arba vamzdžiu. Veržliarakčiai turi atitikti veržlių dydį.
35. Papildomai pasišviesti galima 12 V kilnojamuoju, sprogimo atžvilgiu nepavojingos konstrukcijos, su kabliuku ir apsauginiu tinkleliu elektriniu šviestuvu.
36. Plaktukai ir kūjai turi būti užmauti ant medinių kotų, su įkaltais šerpetotais metaliniai pleištais.
37. Dildės turi būti gerai įleistos į rankenas, suveržtos metaliniais žiedais. Rankenos turi būti ne trumpesnės kaip 150 mm.
38. Gniaužtuvai ir spaustuvai pritvirtinami prie darbo stalo taip, kad apdorojamas daiktas būtų dirbančiojo asmens alkūnės lygyje. Atstumas tarp spaustuvų turi būti ne mažesnis kaip 1 m.
39. Vamzdžių pjovimo, sriegių įsriegimo ir kitos staklės turi būti patikimai pritvirtintos, įžemintos. Visos judamosios ir sukamosios staklių dalys (velenai, krumpliaračiai ir kt.) uždengtos apsauginiais skydais arba gaubtais, elektros varikliai gerai įžeminti.
40. Dirbant sprogimo atžvilgiu pavojingoje patalpoje naudojami specialūs, tam tikos konstrukcijos elektriniai prietaisai. Dirbti su kilnojamuoju elektriniu prietaisu sprogimo atžvilgiu pavojingose patalpose gali tik šaltkalvis, turintis ne žemesnę kaip pradinę elektrosaugos kvalifikaciją.
41. Dirbant su elektriniais įrankiais, reikia žiūrėti, kad jų laidai nebūtų susisukę arba pažeisti. Aptikus elektros laidų be izoliacijos arba su pažeista izoliacija, darbą reikia nutraukti ir apie tai pranešti tiesioginiam vadovui. Atsitiktinai nutrūkus elektros srovės tiekimui, pietų pertraukos metu arba trumpam pasitraukiant iš darbo vietos, elektrinius įrankius reikia išjungti. Dirbti su elektriniu įrankiu pasilipus ant kopėčių draudžiama.
42. Meistro darbo vieta turi būti gerai apšviesta, tačiau šviesos srautas neturi akinti. Remonto metu draudžiama naudoti žibalines lempas, žvakes, deglus ir t.t.
43. Darbo vietoje draudžiama laikyti lengvai užsidegančius skysčius ir valymui skirtas tepaluotas medžiagas. Detales plauti specialiu nedegiu skysčiu. Draudžiama detales plauti žibalu, dyzeliniai degalais ir pan.
44. Prieš atliekant pavojingus darbus su dujomis, atsižvelgiant į atliekamų darbų kategoriją, būtina:
44.1. sudaryti darbų planą ir paskyrą-leidimą, pavojingų darbų su dujomis užduotį ar instrukciją;
44.2. stebėti, kad būtų pastatyti įspėjamieji ženklai, aptverta darbo zona laikinomis aptvaromis 8 metrų spinduliu;
44.3. aprūpinti pirminėmis gaisro gesinimo priemonėmis;
44.4. instruktuoti, kaip saugiai atlikti darbus (tai turi būti pažymėta paskyroje-leidime);
44.5. šaltkalvis gali darbus pradėti tik leidus meistrui.
45. Meistras privalo vykdyti darbo tvarkos taisyklių, nustatyto darbo ir poilsio reikalavimus, ilsėtis, valgyti ir rūkyti tam skirtoje vietoje, dirbti tik tą darbą, kurį paveda vadovas ir tik tada, kai yra žinomi saugūs jo atlikimo būdai.
46. Darbo metu būti dėmesingam, atidžiam, atsargiam, nesikalbėti su pašaliniais ir netrukdyti dirbti kitiems.
47. Palaikyti  tvarką darbo vietoje.
48. Neatitraukti dėmesio nuo darbo ir neužsiiminėti pašaliniais darbais.
49. Elektrosaugos reikalavimai:
49.1. neliesti drėgnomis rankomis elektros laidų, kabelių, kištukų, prietaisų ar įrenginių;
49.2. nedirbti su elektros įrankiais ar įrenginiais, jeigu prisilietus jaučiamas elektros srovės poveikis.
49.3. nedirbti su netvarkingais elektros įrankiais, prietaisais ar įrenginiais;
49.4. dirbti tik su įžemintais įrenginiais (jei tai numatyta instrukcijoje);
49.5. nesiliesti vienu metu prie įžemintų dalių (centrinio apšildymo radiatorių, vamzdžių ir pan.) ir elektros įrenginių metalinių dalių (stalinės lempos ir kt), kad, esant pažeistai izoliacijai ir šioms dalims turint elektros įtampą, nesusidarytų grandinė tekėti elektros srovei per žmogaus kūną;
49.6. . panaudojus elektros įrankį, prietaisą ar įrenginį, tuoj pat jį išjungti;
49.7. nedirbti su elektros įrankiais, prietaisais ar įrenginiais, jei ant jų pateko skystis;
49.8. neremontuoti pačiam sugedusio elektros įrankio, laidų, kištuko, kištukinio lizdo. Tai atlikti privalo darbuotojas, tirintis reikiamą elektrotechninę kvalifikaciją.

V. [bookmark: _Toc102962233]ĮMONĖS DARBUOTOJO VEIKSMAI AVARINIAIS ATVEJAIS

50. [bookmark: _Toc102962235]Jeigu matuojant dujų koncentraciją nustatoma, kad ji viršija 1/5 mažiausios dujų užsiliepsnojimo koncentracijos, darbai nedelsiant turi būti nutraukti, darbuotojai iš darbo vietos pasišalinti. Reikia nustatyti dujų atsiradimo priežastis.
51. Pastebėjus gedimų, galinčių sukelti avariją, nedelsiant nutraukti darbus ir apie tai pranešti tiesioginiam vadovui.
52. Įvykus nelaimingam atsitikimui, nukentėjusiam suteikti pirmąją medicinos pagalbą, prireikus iškviesti gydytoją, išsaugoti nepakeistą įvykio vietą, jeigu tai nekelia pavojaus darbuotojų ar aplinkinių žmonių sveikatai ir gyvybei, apie įvykį pranešti tiesioginiam vadovui.
53. Kilus gaisrui, nedelsiant pranešti ugniagesiams, iškviesti į gaisravietę vadovaujančius darbuotojus, gesinti gaisro židinį turimomis gesinimo priemonėmis.

VI. DARBUOTOJO VEIKSMAI BAIGUS DARBĄ

54. Baigęs darbą, meistras privalo patikrinti: 
54.1. ar surinkti įrankiai ir atiduoti į saugojimo vietą;
54.2. ar iš elektros tinklo išjungti įrengimai;
54.3. ar medžiagos ir detalės tvarkingai sudėtos tam skirtoje vietoje;
54.4. ar sutvarkyta darbo vieta;
54.5. apie darbo metu įvykusius nesklandumus ir trūkumus pranešti tiesioginiam vadovui;
54.6. nusiplauti veidą ir rankas šiltu vandeniu su muilu, jei yra galimybė, nusiprausti po dušu;
54.7. susidėti drabužius ir asmenines apsaugos priemones jiems skirtoje vietoje.

